Σε περίπτωση που ο νόμος ορίζει ειδικά ότι το αδίκημα διώκεται μόνο κατόπιν έγκλησης, η προθεσμία για την κατάθεσή της είναι 3 μήνες από την ημέρα που αυτός που υποβάλλει την έγκληση έμαθε για την άδικη πράξη και το πρόσωπο που την τέλεσε ή έναν από τους συμμετόχους της. Η έγκληση υποβάλλεται εγγράφως ή και προφορικά ενώπιον κάθε ανακριτικού υπαλλήλου (π. χ. αστυνομικού υπαλλήλου, πταισματοδίκη κλπ) ή απευθείας ενώπιον του Εισαγγελέα Πλημμελειοδικών, είτε από τον ίδιο τον εγκαλούντα είτε από ειδικό πληρεξούσιο.